stanford-oval/wikipedia huggingface dataset:
Sodan kahleet
Julkaisu ja vastaanotto

Sodan kahleet sai ensi-iltansa Kanadassa, Toronton elokuvajuhlilla 16. syyskuuta 1989. Se oli Toronton elokuvajuhlat päättävä elokuva. Elokuva sai teatteriensi-iltansa Yhdysvalloissa 20. huhtikuuta 1990. Tuotantoyhtiönäkin toiminut Hemdale Film Corporation vastasi myös elokuvan teatterilevityksestä Yhdysvalloissa. Sodan kahleet tuotti avausviikonloppunaan Yhdysvalloissa 17 471 dollaria. Elokuvaa esitettiin Yhdysvalloissa laajimmillaan ainoastaan kahdessa elokuvateatterissa, ja se tuotti yhteensä 259 486 dollarin lipputulot. Suomessa elokuva ei saanut teatteriensi-iltaa, mutta Finnkino Oy julkaisi elokuvan myöhemmin VHS:lle ja DVD:lle. Elokuva julkaistiin Yhdysvalloissa ensimmäisen kerran VHS:lle 7. marraskuuta 1990, ja Metro-Goldwyn-Mayer julkaisi elokuvan ensimmäistä kertaa DVD:lle 16. syyskuuta 2003. Olive Films julkaisi elokuvan blu-raylle 24. maaliskuuta 2015.
Sodan kahleet on saanut elokuvakriitikoilta lähinnä kielteisen vastaanoton. Rotten Tomatoes -sivuston mukaan 17% kriitikoista oli antanut elokuvalle positiivisen arvosanan 4,5/10 keskiarvolla. Keräys perustuu kuuteen arviointiin. 1 525 käyttäjästä 52% on antanut elokuvalle positiivisen arvosanan 3,2/5 keskiarvolla.
Aiheesta muualla

Sodan kahleet Internet Movie Databasessa (englanniksi)
Sodan kahleet Elonet.
Sodan kahleet AllMoviessa. (englanniksi)
Sodan kahleet Rotten Tomatoes -sivustolla (englanniksi)
Sodan kahleet Box Office Mojossa (englanniksi)
Sodan kahleet American Film Institute Catalogissa (englanniksi)
Taiwan Pride

Taiwan Pride vuonna 2005
Taiwan Pride (kiin.: 臺灣同志遊行; pinyin: Táiwān Tóngzhì Yóuxíng) on taiwanilainen pride-tapahtuma, jonka aikana maan suurimmissa kaupungeissa, kuten Taipeissa, Kaohsiungissa ja Taichungissa, mm. järjestetään pride-kulkueita.
Taipei Pride

Taiwanin ensimmäinen pride-tapahtuma järjestettiin Taipeissa vuonna 2003. Tapahtumaan osallistui noin tuhat ihmistä ja Taipein kaupunki tuki pride-tapahtumaa taloudellisesti..
Kuudes pride-tapahtuma pidettiin 2009 ja silloin tehtiin kävijäennätys: 25 000. Kyseisen vuoden teemana oli vaatia samaa sukupuolta olevien rekisteröity parisuhde. Seuraavana vuonna tapahtumassa kävi 30 000 ihmistä, joka teki siitä Aasian suurimman pride-tapahtuman.
Vuonna 2019 pride-tapahtumassa oli 100 000 kävijää, mikä teki siitä Taiwanin suurimman pride-tapahtuman koskaan. Taiwan oli myös yksi harvoista paikoista, joissa järjestettiin pride-kulkue koronapandemian aikana. Vuoden 2020 slogan oli "Taiwan Pride Parade for the World" kaikkien peruttujen pride-tapahtumien muistoksi. Tapahtumaan osallistui noin tuhat ihmistä.
Kaohsiung Pride

Kaohsiungin ensimmäinen pride-paraati pidettiin vuonna 2010.
Vuonna 2020 tapahtumaan osallistui 60 000 henkilöä.
Kaohsiung valittiin isännöimään WorldPride vuonna 2025. Kyseessä tulee olemaan ensimmäinen kerta, kun tapahtuma järjestetään Itä-Aasiassa. Tapahtuman järjestäjä käytti Taiwanista nimitystä "alue" eikä "maa", mikä aiheutti närää Taiwanissa.
Taichung Pride

Taichungin ensimmäinen pride-tapahtuma pidettiin 2011. Vuonna 2016 Taichung Pride oli Itä-Aasian toiseksi suurin pride-tapahtuma, kun siihen osallistui 20 000.
Vuonna 2020 Taichung Priden teema oli HIV-positiivisten kokema syrjintä.
Sébastien Loeb Racing

|  Sébastien Loeb Racing |
| --- | --- |
Perustettu:  2012
Tallipäällikkö:  Sébastien Loeb
Aikaisemmat sarjat:  WTCC
Sébastien Loeb Racing on ranskalainen kilpatalli, jonka perusti MM-rallin yhdeksänkertainen maailmanmestari Sébastien Loeb vuonna 2012. Talli kilpailee European Le Mans Series, World Touring Car Cup ja FIA World Rallycross Championship -sarjoissa. Talli kilpaili aiemmin World Touring Car Championship -sarjassa.
Aiheesta muualla

Kotisivut
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Sébastien Loeb Racing
Käännös suomeksi
Smells Like Teen Spirit

| ”Smells Like Teen Spirit” Nirvana |
| --- | --- | --- |

Singlen tiedot
 Albumilta: Nevermind
 Äänitetty : toukokuussa 1991
 Studio : Sound City Studiosilla, Kalifornian Van Nuysissa
 Julkaistu: 10. syyskuuta 1991
 Formaatti:  CD  C-kasetti  7”  12” 
 Tekijä(t): Nirvana
 Tuottaja(t): Butch Vig
 Tyylilaji:  grunge  alternative rock 
 Kesto: 05.01
 Levy-yhtiö: DGC Records
Nirvanan muut singlet
| ”Candy / Molly’s Lips” 1991 | ”Smells Like Teen Spirit” 1991 | ”Come as You Are” 1992 |
”Smells Like Teen Spirit” on yhdysvaltalaisen rockyhtye Nirvanan kappale. Se on yhtyeen toisen studioalbumin Nevermindin (1991) avausraita ja pääsingleselvennä. Kappaleen ovat tehneet Kurt Cobain, Krist Novoselic ja Dave Grohl, ja sen on tuottanut Butch Vig. Sen nelisointuista pääriffiä käytetään sekä introssa ja kertosäkeessä luomaan vuorottaisen äänekkään ja hiljaisen dynamiikan.
”Smells Like Teen Spiritin” odottamaton menestys nosti Nevermindin listojen kärkeen vuoden 1992 alussa ja oli osaltaan nostamassa vaihtoehtorockia valtavirtaan. ”Smells Like Teen Spirit” oli Nirvanan suurin hitti yltäen kuudennelle sijalle Billboardin Hot 100 -listalla ja sijoittuen korkealle kansainvälisillä musiikkilistoilla ympäri maailmaa.[lähde? ]
Tietoa singlestä

Kappaleen säveltäjiksi on merkitty koko yhtye: Kurt Cobain, Dave Grohl ja Krist Novoselic. "Smells Like Teen Spirit" on monella tapaa tyypillinen grunge-kappale, jossa vuorottelevat rauhallisemmat säkeistöt sekä lujalla säröllä ja äänenvoimakkuudella soitettu kertosäe. Kappaleen musiikillisia esikuvia on monta, mutta esiin nousee erityisesti Neil Youngin ”Mr. Chips”, jonka kanssa laululla on paljon yhtäläisyyksiä. Singlen B-puolella ovat kappaleet "Aneurysm" ja "Even in His Youth". Yhtye esitti kappaleen ensimmäisen kerran livenä 17. huhtikuuta vuonna 1991 Seattlessa.
Teen Spirit on yhdysvaltalainen deodoranttimerkki. Laulun nimi tulee "Kurt smells like Teen Spirit" -tekstistä, jonka Bikini Kill -yhtyeen Kathleen Hanna spray-maalasi seinälle. Cobain on myös sanonut, että hän keksi kappaleen sanat viisi minuuttia ennen studionauhoitusten alkamista. Kappaleen tunnuslause "here we are now, entertain us" oli Cobainin käyttämä fraasi hänen saapuessaan juhliin. Cobain kertoi myös jäljitelleensä laulua kirjoittaessaan Pixiesin tyyliä. Kappaleen liveversio julkaistiin vuonna 1996 Nirvanan From the Muddy Banks of the Wishkah -livekokoelma-albumilla. With The Lights Out -box-setillä vuonna 2004 kappale julkaistiin demona sekä Butch Vig -mixinä.
Nirvana esitti "Smells Like Teen Spirit" -kappaleen ensimmäisen kerran livenä OK-hotellissa Seattlessa. Se julkaistiin vuonna 2004 yhtyeen With the Lights Out -boxilla ja vuonna 2005 yhtyeen Classic Albums - Nirvana - Nevermind -DVD:llä ja dokumentissa Hype!.
Musiikkivideo

Kappaleen musiikkivideo on perinteinen video, jossa näkyy koko yhtye soittamassa. Yhtye voitti videolla vuoden 1992 MTV Video Music Awardseissa palkinnon kategoriassa ”paras tulokas” ja toisen kategoriassa ”paras alternative-yhtye”. Kappale on päässyt myös Guinnessin ennätysten kirjaan, koska se oli soitetuin kappale MTV Europe -musiikkikanavalla.
Kappaleen musiikkivideon on ohjannut Samuel Bayer, joka on myöhemmin tuottanut ja ohjannut muun muassa Green Dayn, Ramonesin, Metallican, My Chemical Romancen  ja The Smashing Pumpkinsin videoita. Video kuvattiin GMT Studiolla Culver Cityssä. Video sisältää Nirvanan soittamassa lukion liikuntasalissa cheerleaderit taustalla ja yleisön penkeillä istumassa. Videon lopussa yhtye ja yleisö tuhoavat paikat ja soittimet.
Musiikkivideo on kerännyt yli miljardi katselukertaa YouTubessa.
Cover-versiot

Kappaleesta on olemassa lukuisia cover-versioita, joita ovat esittäneet mm. Tori Amos Crucify-EP-levyllään, suomalainen 2Z-yhtye, jazz-yhtye The Bad Plus, punk/heavy-yhtye Melvins ja Xorcist. Japanilainen beatboxer Dokaka on myös tehnyt "Smells Like Teen Spiritistä" oman versionsa. Vuonna 2005 Paul Anka teki kappaleesta oman versionsa. Saksalainen Atari Teenage Riot -yhtye on ottanut kappaleesta vaikutteita yhtyeen ”Atari Teenage Riot” -kappaleeseen heidän vuoden 1997 albumillaan Burn, Berlin, Burn!. Kappale oli myös vuonna 2001 Moulin Rouge! -elokuvassa.
Cover-version teki myös yhtye Blanks 77 toisena kappaleena albumilla Smells Like Bleach: A Punk Tribute to Nirvana. Beki Bondage julkaisi kappaleen seitsemäntenä raitana tribuuttialbumillaan Smells Like Nirvana vuonna 2000. Both julkaisi myös toisen tribuuttialbumin The Cocktail Tribute to Nirvana ja kappale oli siinä myös seitsemäntenä raitana. Samana vuonna Josh Roseman julkaisi coverin 12. kappaleena albumillaan Cherry. Aqua Velvets -yhtye julkaisi kappaleen 24. kappaleena albumillaan Radio Waves. Vuonna 2002 Amanita-yhtye julkaisi coverin tribuuttialbumillaan Nearvana "San Francisco". Vuonna 2005 Tallywood Strings -yhtye julkaisi kappaleen ensimmäisenä raitana albumillaan String Quartet Tribute to Nirvana's Nevermind.
Vuonna 1992 yhdysvaltalainen huumorimuusikko "Weird Al" Yankovic teki parodiaversion "Smells Like Teen Spiritistä". Sen nimi oli "Smells Like Nirvana", ja se ilmestyi vuonna 1992 hänen albumillaan Off the Deep End, jonka kansikuva on myös otettu Nirvanan Nevermind-albumin kannesta. "Smells Like Nirvanan" musiikkivideo on myös hyvin samanlainen kuin oikean "Spiritin" video. Vuonna 1995 queercore-musiikkia soittava yhtye Pansy Division teki kappaleen nimeltä "Smells Like Queer Spirit" ja se julkaistiin yhtyeen albumilla Pile Up.
Suomalainen Eläkeläiset-yhtye on tehnyt humppaversion kappaleesta nimellä "Humppanirvana" debyyttialbumillaan Humppakäräjät vuonna 1994.
Kappaleet

Single sisältää seuraavat kappaleet
|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | "Smells Like Teen Spirit" | Cobain, Grohl, Novoselic | 4.30 |  |  |  |  |  |  |
| 2. | "Even in His Youth" | Cobain, Grohl, Novoselic | 3.03 |  |  |  |  |  |  |
| 3. | "Aneurysm" | Cobain, Grohl, Novoselic | 4.44 |  |  |  |  |  |  |
Single julkaistiin Yhdysvalloissa ja Britanniassa eri tavalla ja se sisälsi eri kappaleet.
Kappaleet > B-puolet

Kappaleesta "Even in His Youth" on julkaistu kaksi erilaista versiota. Normaali versio julkaistiin B-puolena "Smells Like Teen Spirit" -singlellä vuonna 1991. Sama versio julkaistiin vuonna 1992 Nirvanan Hormoaning EP:ssä. Demoversio julkaistiin vuonna 2004 Nirvanan With the Lights Out -boxissa. Kappaleen on sanoittanut yhtyeen keulahahmo Kurt Cobain.
Listasijoitukset

| Vuosi | Lista | Sijoitus |
| --- | --- | --- |
| 1991 | Virallinen Uuden Seelannin singlelista | 1 |
| 1991 | Virallinen Belgian singlelista | 1 |
| 1991 | Virallinen Irlannin singlelista | 1 |
| 1991 | Virallinen Espanjan singlelista | 1 |
| 1992 | Virallinen Ranskan singlelista | 1 |
| 1992 | Virallinen Norjan singlelista | 2 |
| 1992 | Virallinen Saksan singlelista | 2 |
| 1991 | Virallinen Ruotsin singlelista | 3 |
| 1991 | Virallinen Alankomaiden singlelista | 3 |
| 1992 | Virallinen Italian singlelista | 3 |
| 1992 | Virallinen Australian singlelista | 5 |
| 1992 | Billboard Hot 100 (USA)-lista | 6 |
| 1992 | Virallinen Sveitsin singlelista | 6 |
| 1991 | Virallinen Ison-Britannian singlelista | 7 |
| 1992 | Virallinen Itävaltojen singlelista | 8 |
| 1992 | Hot 100 Brasil (Brasilia) | 9 |
| 1991 | Modern Rock Tracks (USA) | 1 |
| 1992 | Mainstream Rock Tracks (USA) | 7 |
| 1992 | Hot Dance Music/Club Play (USA) | 14 |
| 1992 | Hot Dance Music/Maxi-Singles Sales (USA) | 27 |
| 1992 | Hot 100 Airplay (USA) | 41 |
| 1992 | French Airplay Chart (Ranska) | 1 |
| 1991 | Triple J Hottest 100 | 1 |
| 1992 | Poland Airplay Chart (Puola) | 2 |
| 1992 | Slovakian Airplay Chart (Slovakia) | 9 |
| 1992 | Canadian National Airplay Chart (Kanada) | 17 |
| 1994 | Latvian Airplay Chart (Latvia) | 18 |
Aiheesta muualla

Nirvana - Smells Like Teen Spirit YouTubessa
Nirvana
| --- | --- |
Studioalbumit:   Bleach  Nevermind  In Utero 
Livealbumit:   MTV Unplugged in New York  From the Muddy Banks of the Wishkah 
Kokoelmat:  Nevermind It's an Interview | Incesticide | Nirvana | Sliver: The Best of the Box
EP:t:  Blew | Hormoaning
Singlet:  "Love Buzz" | "Sliver" | "Molly's Lips" | "Here She Comes Now" | "Smells Like Teen Spirit" | "Come as You Are" | "Lithium" | "On a Plain" | "In Bloom" | "Oh, The Guilt" | "Heart-Shaped Box" | "All Apologies" | "Rape Me" | "Pennyroyal Tea" | "About a Girl (Unplugged)" | "The Man Who Sold the World (Unplugged)" | "Where Did You Sleep Last Night" | "Lake of Fire (Unplugged)" | "Aneurysm (live)" | "Drain You (live)" | "You Know You’re Right"
Video- ja box set -julkaisut:  Live! Tonight! Sold Out!! | Singles | With the Lights Out | Classic Albums - Nirvana - Nevermind
Muuta:  Nirvanan diskografia | Grunge | X-sukupolvi | Courtney Love | Frances Bean Cobain | Kurt & Courtney | Last Days | Outcesticide | Fecal Matter | Foo Fighters | Sweet 75
Sébastien Rosseler

| Sébastien Rosseler |
| --- | --- |
 Sébastien Rosseler Ranskan ympäriajossa 2007
Henkilötiedot
Syntynyt: 15. heinäkuuta 1981 (ikä 43)
Kansalaisuus:   Belgia
Pyöräilijä
Pituus:  181 cm
Paino:  80 kg
Joukkue:  lopettanut
Laji:  maantie
Rooli:  ajaja
Ajajatyyppi:  aika-ajon erikoismies
Ura
Ammattilaisjoukkue(et)
2002 2003 2004 2005–2009 2010–2011 2012–2013 2014–2015:  Domo - Farm Frites (harjoittelija) Quick Step - Davitamon - Latexco Relax-Bodysol Quick·Step - Innergetic Team RadioShack Garmin-Sharp Veranclassic-Ekoi
Suurimmat voitot
 Brabantse Pijl 2010 De Pannen kolmen päivän ajo 2011 
 Tiedot päivitetty: 5. tammikuuta 2016 
Aiheesta muualla
www.sebastienrosseler.be
Sébastien Rosseler (s. 15. heinäkuuta 1981 Verviers) on belgialainen maantiepyöräilijä, joka menestyi aktiiviurallaan parhaiten etappikilpailuissa ja aika-ajoissa. Hän aloitti ammattilaisuransa harjoittelijana Domo - Farm Frites -joukkueessa syksyllä 2002. Seuraavalla kaudella hän edusti Quick Step - Davitamon - Latexco -tallia ja 2004 Relax-Bodysol-joukkuetta. Vuosina 2005–2009 hän kilpaili jälleen Quick Stepissä. Kausilla 2010–2011 hän edusti Team RadioShackiä, vuosina 2012–2013 Garmin-joukkuetta ja vuosina 2014–2015 Veranclassic-tallia.
Saavutuksia

Lähde: Cycling Archives
Sugar (System of a Downin kappale)

| ”Sugar” System of a Down |
| --- | --- | --- |

Singlen tiedot
 Albumilta: System of a Down
 Julkaistu: 24. toukokuuta 1998
 Formaatti: CDS, 7" vinyyli
 Tekijä(t): Serj Tankian, Daron Malakian, Shavo Odadjian
 Tuottaja(t): Rick Rubin, System of a Down
 Tyylilaji: alternative metal
 Kesto: 02.34
 Levy-yhtiö: American
System of a Downin muut singlet
|   | ”Sugar” 1998 | ”Spiders” 1999 |
Sugar on System of a Downin vuonna 1998 julkaisema EP.
Kappaleet

"Sugar" on single ja julkaistiin myös System of a Downin ensimmäisellä albumilla System of a Down.
"War?" julkaistiin myös yhtyeen ensimmäisellä albumilla System of a Down.
"Störagéd" julkaistiin myös elokuvan Heavy Metal 2000 soundtrackilla sekä albumin System of a Down Japanin versiossa.
Kappaleluettelo

Kaikki kappaleet kirjoittaneet Serj Tankian ja Daron Malakian, ellei toisin mainittu.
"Sugar" (Tankian, Odadjian, Malakian)
"Sugar" (Clean) (Tankian, Odadjian, Malakian)
"War?"
"War?" (Clean)
"Störagéd"
"Sugar" (Live) (Tankian, Odadjian, Malakian)
"War?" (Live)
"Sugar" (Clean/Live) (Tankian, Odadjian, Malakian)
"War?" (Clean/Live)
Kokoonpano

Serj Tankian – laulu, kosketinsoittimet
Daron Malakian – kitara, taustalaulu
Shavo Odadjian – basso
John Dolmayan – rummut
+
Rick Rubin – tuottaja, piano
System of a Down
| --- | --- |
Studioalbumit:   System of a Down  Toxicity  Steal This Album!  Mezmerize  Hypnotize 
EP:t:   Sugar E.P.  Limited Edition Tour CD  Lonely Day
Tapinocephalia

| Tapinocephalia |
| --- | --- |
 Jonkeria
 Permikausi Word-vaihe–Capitan-vaihe  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Kladi::  Synapsidit Synapsida
Lahko::  Terapsidit Therapsida
Alalahko::  †Dinocephalia
Kladi::  †Tapinocephalia  Lydekker, 1890
Alaryhmät
 †Deuterosauridae  ?†Dimacrodon  ?†Driveriidae  ?†Mastersoniidae  †Styracocephalidae  †Titanosuchidae  †Tapinocephalidae 
Infobox OKNimi-testi OK: 
Tapinocephalia on sukupuuttoon kuollut Dinocephalia-alalahkon terapsidien ryhmä, johon kuului kasvinsyöjiä ja kaikkiruokaisia eläimiä. Siihen kuuluvat muun muassa heimot Titanosuchidae, Tapinocephalidae sekä Deuterosauridae, joka on aikaisemmin luettu Anteosauriaan.
Luokittelu

Lahko: Therapsida (terapsidit)
Alalahko: Dinocephalia
Kladi: Tapinocephalia
?Suku: Dimacrodon
?Heimo: Driveriidae
?Suku: Driveria
?Heimo: Mastersoniidae
?Suku: Mastersonia
Heimo: Styracocephalidae
Suku: Styracocephalus
Heimo: Titanosuchidae
Heimo: Tapinocephalidae
Heimo: Deuterosauridae
Suku: Deuterosaurus
Sähkömonni

| Sähkömonni |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Monnikalat Siluriformes
Heimo::  Sähkömonnit Malapteruridae
Suku::  Malapterurus
Laji::  electricus
Kaksiosainen nimi
 Malapterurus electricus  (Gmelin, 1789) 
Katso myös
   Sähkömonni Wikispeciesissä   Sähkömonni Commonsissa 
Infobox OKNimi-testi OKIUCN-testi OK: 
Sähkömonni (Malapterurus electricus) on sähkömonnien heimoon kuuluva kala, jonka levinneisyysalue ulottuu lähinnä Afrikkaan. Laji tunnetaan kyvystään tuottaa jopa 400 voltin sähköiskuja, joiden avulla se tainnuttaa kaloja ravinnokseen. Sähkömonni on suurikokoinen, jopa 120 senttimetrin pituinen ja 20 kilogramman painoinen. Lajin kalat elävät noin 10-vuotiaiksi.  Johann Friedrich Gmelin kuvasi lajin vuonna 1789.
Superscar

| Superscar> Tiedot |
| --- | --- |
Toiminnassa:  2000–
Tyylilaji:  power pop
Kotipaikka:  Helsinki
Laulukieli:  englanti
Jäsenet:  Otto, laulu, kitara   Daniel, kitara   Petri, bassokitara   Petteri, rummut  
Levy-yhtiö:  Jiffel Entertainment, 2011–  
Aiheesta muualla
Kotisivut
Infobox OKNimi-testi OK: 
Superscar on helsinkiläinen power pop -yhtye. Yhtyeen perustivat 2000 laulaja Otto sekä rumpali Petteri. Yhtyeen musiikki on "hyväntuulista ja makeaa jenkkipoppia", jossa on myös rockin elektron elementtejä. Yhtyeen kierrettyä Suomea lähes vuosikymmenen se solmi levytyssopimuksen Jiffel Entertainmentin kanssa vuonna 2011.
Superscarin menestynein single on Modern Word for Love, joka pääsi kesällä 2011 NRJ:n sekä Ylex:n soittolistoille. Myös Neon Lights on saanut soittoaikaa mm. The Voicella.
Maaliskuun alussa yhtye aloittaa 14 konsertin Keski-Euroopan kiertueen yhdessä Sunrise Avenuen kanssa. Helmikuussa yhtye esiintyy kolmella keikalla myös Suomessa.
Jäsenet

Otto – laulu,kitara
Daniel – kitara
Petri – bassokitara
Petteri – rummut
Diskografia

Superscar (2013,  Jiffel Entertainment)
Modern Word for Love (2011)
Special (2011)
Neon Lights (2012)
Fiction (2013)
Aiheesta muualla

Yhtyeen kotisivu (Arkistoitu – Internet Archive)
Robin (sarjakuvahahmo)

| Robin |
| --- | --- |
 Robin omassa nimikkosarjakuvassaan vuonna 1994.
Luoja(t):  Bob Kane Bill Finger Jerry Robinson
Kustantamo:  DC Comics
Ensiesiintyminen:  Detective Comics #38 (huhtikuu 1940)
Henkilötiedot
Status:  Aktiivinen
Ryhmäsidokset:  Batman Teinititaanit
Henkilöllisyydet:  Dick Grayson Jason Todd Tim Drake Stephanie Brown Damian Wayne
Voimat:  Olympiatason ketteryys, korkea älykkyys, kamppailulajien taitaja
Robin (suom. punarinta) on DC Comicsin sarjakuvissa seikkaileva sarjakuvahahmo. Robin on supersankari Batmanin pääavustaja. Hän esiintyy myös Teinititaanit-nimisessä supersankariryhmässä. Hänet tunnetaan lempinimellä ”Ihmepoika” (The Boy Wonder). Robin on akrobaatti, ja Batmanin kouluttamana hän osaa useita taistelulajeja.
Robin on sarjakuvien tunnetuin apurihahmo (engl. sidekick): Batman ja Robin tunnetaankin myös lempinimillä Voimakaksikko, Dynaaminen Duo (Dynamic Duo) ja Lepakkoperhe (Bat Family). Robinilla oli Yhdysvalloissa oma kuukausittain ilmestyvä nimikkolehtensä. Myös Yösiivellä on oma lehtensä Nightwing.
Bob Kanen ja Bill Fingerin luoma hahmo esiintyi ensimmäisen kerran Detective Comicsin numerossa 38 huhtikuussa 1940.
Robin-hahmoja

Hahmon ensimmäisestä esiintymisestä lähtien Robinina ovat esiintyneet seuraavat hahmot:
Robin-hahmoja > Dick Grayson

Richard "Dick" Grayson on alkuperäinen Robin, joka esiteltiin vuonna 1940 kahdeksanvuotiaana akrobaattina, joka vanhempiensa kanssa esiintyi sirkuksen mukana ohjelmanimellä ”Lentävät Graysonit”. Eräässä esityksessä Gotham Cityssä rikospomo Tony Zucco uhkaili esiintyjiä ellei sirkuksen omistaja maksaisi kiristysrahoja. Omistaja kieltäytyi maksamasta, ja samana iltana Zucco kävi sabotoimassa trapetsia, joka johti illan esityksessä Graysonin vanhempien, Johnin ja Maryn kuolemaan. Bruce Wayne otti nuoren orvoksi jääneen pojan huostaansa ja alkoi samalla tutkia tapausta. Lopulta kaksikko tutki yhdessä Graysonin vanhempien murhaa, ja he saivat viimein syyllisen kiinni. Batman oli vakuuttunut nuoren pojan taidoista ja päätti paljastaa olevansa Bruce Wayne. Sittemmin hän opetti Graysonille taistelulajeja ja erinäisiä älykkyyttä vaativia taitoja. Grayson seikkaili Robinin roolissa 1940-luvulta lähtien aina 1980-luvun alkuun saakka, jonka aikana hän muun muassa liittyi Teinititaaneihin. 1980-luvun aikana The New Teen Titans sarjakuvan suosion myötä Grayson vaihtoi alter egonsa Nightwingiksi. Hän on toiminut myös Batmanin roolissa kahteen otteeseen 1990-luvulla ja vuonna 2009 Grant Morrisonin tekemissä Batman-sarjakuvissa.
Robin-hahmoja > Jason Todd

Jason Todd esiteltiin Batman sarjakuvan numerossa 357, vuonna 1983 ja hänestä tuli toinen Robinin titteliä kantanut hahmo samaisen sarjakuvan numerossa 368, vuonna 1984. Toddilla on hyvin samankaltainen tausta kuin Graysonilla. Hänen vanhempansa olivat myös sirkusakrobaatteja, jotka Killer Croc tappoi. Bruce Wayne adoptoi myös Toddin, joka oli punatukkainen ja pirteä poika. Hän seikkaili aluksi Batmanin kanssa vanhassa sirkusasussaan, kunnes alkuperäinen Robin Dick Grayson esitteli Toddille uuden Robinin asun. Saatuaan uuden asun hän värjäsi hiuksensa mustaksi.
Myöhemmin Crisis on Infinite Earths lyhytsarjakuvasarjan jälkeen Toddin alkuperää muutettiin. Nyt hahmo oli alun perin tummahiuksinen katuorpo, joka kohtasi Batmanin ensi kerran yrittäessään varastaa Batmobilesta renkaat. Batman lähetti nuoren Toddin ongelmanuorten kouluun. Viikkoja myöhemmin Graysonin ottaessa Nightwingin roolin, Todd todisti Batmanille olevansa arvokas apu rikollisten nappaamisessa auttaessaan häntä ryöstöjengin kiinniottamisessa. Batman lopulta tarjosi Toddille Robinin roolia, jonka hän myös otti vastaan. Vuonna 1988 DC Comics päätti antaa lukijoilleen mahdollisuuden vaikuttaa sarjakuvien tekemiseen järjestämällä äänestyksen pitäisikö Jason Todd tappaa. Uutinen saavutti paljon huomiota mediassa. Äänestyksen tulos oli hyvin tasainen, mutta enemmistö oli sitä mieltä että hahmo pitäisi tappaa. Todd lopulta kuoli samana vuonna tarinassa Batman: Kuolema kulkee suvussa, jossa Jokeri hakkasi nuoren sankarin sorkkaraudalla ja jätti Jason Toddin varastorakennukseen pommin kera. Vuonna 2004 Todd palasi hetkellisesti takaisin muunneltun todellisuuden myötä, mutta tällä kertaa Punahupun roolissa. Todd toimi tällä kertaa rikollisena ja haki kostoa Jokerille. Nykyään Punahuppu on antisankari, joka toimii Outlaws-ryhmässä Tähtitulen ja Arsenalin kanssa.